[image: image1.jpg]BULGARIAN
SAILING
FEDERATION



“ДЪРЖАВНО ПЪРВЕНСТВО КОНРАД 25R, MELGES 24 - 2018 г.”
ОБЯВА
1. ПРОЯВА

Регата “Държавно първенство на Конрад 25R и Melges 24“ ще се проведе в акваторията на  Варненският залив  от 13 до 15 Юли 2018 година и ще бъде от категория „състезания провеждани в близост до брега“ (OSR 2018 - Appendix B - Inshore races)
2. ОРГАНИЗАТОР

Организатори на проявата са Българска Федерация по Ветроходство и  СК „Черно Море Бриз“ Варна.
3. КЛАСОВЕ

3.1 Регатата ще се проведе в следните класове:

- Клас „А” – Национален клас „Конрад 25R”

- Клас „В” – Национален клас „MELGES 24”

3.2  Класовете ще се обособяват при участие на три и повече яхти от поне два клуба, членове на БФВ за всеки клас.
4. ДОКУМЕНТИ ЗА УЧАСТИЕ

При регистрацията си, освен документите изисквани в Наредбата на БФВ за провеждане на ДП и Регати по Ветроходство за 2018 г.,  всяка яхта трябва да представи:

- Индивидуална заявка, която се приема по електронен път до 12.07.2018 г. на адрес secretary@bulsaf.bg и briz@bulsaf.bg и на 13.07.2018 г. в регатният офис до 10:00 ч. 

- Валидно свидетелство за плаване от М.А. за 2018г.

- Валидно мерително свидетелство заверено за 2018г..

- Валиден документ за правоспособност на шкипера.

- Документ за застраховка ‘’злопoлука“ на всеки член екипажа с минимален лимит 2 000 (две хиляди) лева.
- Документ за  застраховка за вреди причинени на трети лица с минимален   лимит 20 000 (двадесет хиляди) лева.

- Попълнена и  подписана карта за наличие на необходимата екипировка за състезания провеждани в близост до брега.
5. ЗАЯВКА ЗА УЧАСТИЕ

5.1 Заявки ще се приемат от 09:00 до 10:00 часа на 13.07.2018г. в Регатния офис намиращ се в сградата на Яхт клубът на Пристанище Варна
5.2 На гостуващите яхти ще бъде осигурена стоянка на територията на Яхт клубът на Пристанище Варна.

6. ПРАВИЛА

Регатата ще се проведе в съответствие с:

- Състезателните правила по ветроходство (RRS 2017-2020) на ISAF:

- Наредбата на БФВ за провеждане на националните първенства и регатите по ветроходство;
- Международните правила за предпазване от сблъскване на море;

- Изискванията на ИАМА на Р.България за снабдяване и оборудване на плавателните съдове;

-  Обявата за състезание;

- Състезателни инструкции.

- Класните правила на участващите в състезанието класове.
7. ПРОГРАМА 

13 юли, петък

10:30 ч. Шкиперска конференция за класове A и B

12:25 ч. Първи възможен предупредителен сигнал.

14 юли, събота

10.55 ч. Първи възможен предупредителен сигнал за класове A и В.

15 Юли, неделя

09.55 ч. Първи възможен предупредителен сигнал за класове A и B 

17.00 ч. Награждаване. Церемония по закриването.

8. КЛАСИРАНЕ

За яхти класове А и В - класирането ще се извърши по действително време по минимална точкова система съгласно Правилата 2017-2020 (RRS), Приложение А.4. 
9. НАГРАДИ

На първите три яхти в крайното класиране във всеки клас ще бъдат връчени награди. 
Награди няма да се връчват на яхти, непредставени на церемонията по награждаването и закриването на регатата.
10. ОТГОВОРНОСТ

10.1 Всички състезатели участват в Регатата изцяло на свой риск и отговорност. За непълнолетните състезатели отговорност носи шкиперът на яхтата.

10.2 Организаторите и което и да е лице, участващо в организацията и провеждането на Регатата няма да носи каквато и да е отговорност за загуби, щети, наранявания и/или смърт, които могат да възникнат и да се случат на лице или имущество, независимо на вода или суша, по време и/или като следствие от участие в Регатата.

10.3 Състезателите се задължават да спазват Правилата ISAF RRS 2017-2020, настоящето Известие за регата и Състезателните инструкции. Състезателите ще носят пълна и единствена отговорност за мореходните качества, ветрилното стъкмяване (рангоут, такелаж и ветрила), аварийно-спасителното оборудване на яхтите, както и за подготовката и способностите на екипажите. Шкиперите ще носят пълна отговорност за поведението и облеклото на своите екипажи, представители или гости.

11.СЪСТЕЗАТЕЛНИ ИНСТРУКЦИИ

Състезателни инструкции ще се получават при регистриране.

12. КОМУНИКАЦИЯ

Всички яхти трябва да са оборудвани с УКВ станции. По време на регатата постоянна връзка ще се подържа на канал 73. Наличието на мобилни телефони на борда на всяка яхта е препоръчително.

13.ТЕЛЕВИЗИЯ И МЕДИИ

Организаторът си запазва телевизионните и медийни права върху всички материали продуцирани по време и/или свързани с провеждането на Регатата.

14. ИНФОРМАЦИЯ

По време на проявата официалната информация ще бъде показвана на табло пред регатния офис и на сайта  www.bulsaf.bg
ОРГАНИЗАЦИОНЕН КОМИТЕТ
